"Manuskrip" Jawa makatên saking têmbung "manuskrip" kaliyan Jawa. Têmbung manuskrip mênikå aslinipun saking têmbung båså inggris, "manuscript" ‘"naskah"’ ingkang têgêsipun anggitan ingkang sinêrat tangan (carik), ingkang taksih asli manåpå déné ingkang sampun awujud salinanipun (Darusuprapta, 1984:1, wontên ing Mulyani, Hesti: 2012:1). Inggih ingkang ngrêmbag mawarni-warni bab ingkang mujudakên wohing kabudayanipun masarakat ing jaman rumiyin (Baroroh-Baried, 1985:54, wonten ing Mulyani, Hesti:2012:1). Têmbung Jawa têgêsipun manåpå kémawon ingkang gêgayutan kalihan båså, sastrå, såhå budåyå Jawa inggih kalêbêt aksårå kanggé nyêrat tèks utawi andharan salêbêting "manuskrip". Dados ingkang atêgês manuskrip Jawa inggih mênikå "karya sastra" ingkang sinêrat tangan (carik), ingkang taksih asli utawi sampun awujud salinanipun, ingkang ngêwrat mawarni-warni bab ingkang mujudakên wohing kabudayan-ipun masarakat ing jaman rumiyin, ingkang dipun-andharakên mawi båså Jawi (inggih  båså Jawi kina, , saha jawi gagrag Anyar). Wondene aksara ingkang kaginakakên kanggé ngandharakên tèks inggih mênikå aksårå Jåwå, , såhå aksårå Latin.